Braam en die engel - Wikipedia

# Braam en die engel

### vanuit Wikipedia, die vrye ensiklopedie.

Braam en die engel is 'n kinderverhaal deur Marietjie de Jongh. Dit is vir die eerste keer in 1991 uitgegee deur Tafelberg uitgewers (Kaapstad). Die verhaal bied 'n satiriese blik op die ellendes van die moderne wêreld, wat metafories in die verhaal voorgestel word.

## [wysig] Verhaal

Hnnerik is 'n pasaangestelde streeksengel wat op 'n missie gestuur is: hy moet keer dat die inwoners van Wale "van ellende vergaan". In Wale ontmoet hy Braam en saam vertrek die twee op 'n reis wat hulle deur talle dorpe met verskillende uitdagings en ellendes sal neem.

## [wysig] Kommersiële sukses

"Braam en die engel" was nie baie suksesvol nie: volgens die uitgewer, Louise Steyn, het dit "soos 'n klip gesink". Haar mening is dat die boek te goed was vir Afrikaanse lesers.[1]

## [wysig] Toekennings

"Braam en die engel" het die Alba Bouwer-prys vir kinderliteratuur in 1992 gewen - dit het eersteplek gedeel met "Droomwa" deur Barrie Hough. Dié toekenning word deur die Suid-Afrikaanse Akademie vir Wetenskap en Kuns gemaak en word elke derde jaar toegeken.[2][3] Die verhaal het ook 'n "eervolle vermelding" tydens die C.P. Hoogenhouttoekenning in 1992 gekry ("Droomwa" het die toekenning gewen).[4]

## [wysig] Vertalings

"Braam en die engel" is in 1995 in Engels uitgegee as Brahm and the Angel, ook deur Tafelberg uitgewers.

## [wysig] Verwerkings

Die verhaal is oor 'n tydperk van ses jaar deur Barbara Poggemiller na 'n toneelstuk verwerk. Brahm and the Angel is in 2005 in die D.B. Clarke teater in Montreal, Kanada opgevoer - Poggemiller het ook as regisseur waargeneem.[5] Die toneelstuk het in dieselfde jaar ook die MECCA (Montreal English Critics Circle Award) se "spesiale beoordelaarstoekenning" (Special Jury Award) gewen - die kategorie is geskep vir toneelstukke wat nie in enige ander kategorie pas nie.[6]

## [wysig] Verwysings

1. ↑ Onderhoud met Louse Steyn by Roekeloos.co.za. se "Boekrak".Laaste besoek 7 Maart, 2007.
2. ↑ Alba Bouwer-pryswenners by Storiewerf. Laaste besoek 7 Maart, 2007.
3. ↑ Alba Bouwer-pryswenners by die Children's Literature Research Unit. Laaste besoek 7 Maart, 2007.
4. ↑ C.P. Hoogenhout-pryswenners by die Children's Literature Research Unit. Laaste besoek 7 Maart, 2007.
5. ↑ Country of angels, artikel in die Montreal Mirror oor die toneelstuk Brahm and the Angel. Laaste besoek 7 Maart, 2007.
6. ↑ The road to the MECCAs - 2005, lys van die MECCA-wenners in 2005. Laaste besoek 7 Maart, 2007.

Ontsluit van "http://af.wikipedia.org../../../b/r/a/Braam_en_die_engel.html"

Kategorie: Kinderverhale

##### Views

- Artikel
- Bespreking
- Huidige wysiging

##### Soek